b"\n_START_ARTICLE_\nJosep Sol i Padr\xc3\xads\n_START_SECTION_\nBiografia\n_START_PARAGRAPH_\nDes del 1849 Sol i Padr\xc3\xads va prendre part en diferents comissions d'industrials i de forces vives catalanes que anaven a Madrid per defensar les posicions proteccionistes davant les pretensions de les forces pol\xc3\xadtiques lliurecanvistes. Va ser diputat a corts per Granollers el 1851 i el 1853._NEWLINE_Va dirigir la f\xc3\xa0brica G\xc3\xbcell, de Sants, anomenada el Vapor Vell, propietat de Joan G\xc3\xbcell i Ferrer. L'any 1855 el van elegir president de l'Institut Industrial de Catalunya._NEWLINE_Col\xc2\xb7labor\xc3\xa0 en les publicacions La Verdad i La Corona de Barcelona, i fou un dels fundadors d'El Bien P\xc3\xbablico. Public\xc3\xa0 el poema Desperta Ferro (1840), Apuntes cr\xc3\xadticos a los or\xc3\xadgenes del teatro espa\xc3\xb1ol de Morat\xc3\xadn (1849) i Barcelona hist\xc3\xb3rica y monumental (1850)._NEWLINE_Mor\xc3\xad d'un tret a conseq\xc3\xbc\xc3\xa8ncia d'uns fets produ\xc3\xafts en la vaga general de Catalunya del 2 de juliol de 1855._NEWLINE_A Sabadell hi ha el carrer de Sol i Padr\xc3\xads i el barri de Sol i Padr\xc3\xads, al Districte 1, dedicats a la seva persona, per tal com l'empresa G\xc3\xbcell que ell dirig\xc3\xad va ser l'encarregada d'instal\xc2\xb7lar la segona m\xc3\xa0quina de vapor a la ciutat, poc despr\xc3\xa9s de la del vapor d'en Formosa."